b'\n_START_ARTICLE_\nTraktor\n_START_PARAGRAPH_\nTraktor je delovni stroj, s katerim so proti koncu 19. stoletja zamenjali \xc5\xbeivalsko vle\xc4\x8dno mo\xc4\x8d v kmetijstvu. Na za\xc4\x8detku so jih poganjali motorji na parni pogon, kasneje bencinski motorji, danes je skoraj v vseh traktorjih vgrajen dizelski motor, ki ga je leta 1897 skonstruiral Rudolf Diesel; po njemu je dobil tudi ime._NEWLINE_Izraz traktor je bil prvi\xc4\x8d uporabljen v tovarni Hart-Parr leta 1906.\n_START_SECTION_\nZgodovina traktorjev\n_START_PARAGRAPH_\nTraktorji so danes nepogre\xc5\xa1ljiva pomo\xc4\x8d v kmetijstvu in gozdarstvu. Ampak tako ni bilo zmeraj. Prek stoletij se delo kmetov pri setvi in \xc5\xbeetvi na njivah bistveno ni spremenilo. Delo je bilo te\xc5\xbeko, saj je bilo odvisno od lastnih rok in pomo\xc4\x8di vle\xc4\x8dnih \xc5\xbeivali._NEWLINE_Komaj z izumom parnega stroja in pozneje motorja z notranjim zgorevanjem so nastali tehni\xc4\x8dni pogoji da se zamenja \xc5\xbeivalska mo\xc4\x8d v kmetijstvu. To se je zgodilo med industrijsko revolucijo v 19. st., ko so se za\xc4\x8deli kopi\xc4\x8diti izumi v tehni\xc4\x8dni stroki, v kateri je imela glavno vlogo Anglija .'